# data[].attributes.headline
Εικονοβιβλίο- "Το τείχος"

# data[].attributes.subject
Εικονοβιβλίο- "Το τείχος"

# data[].attributes.body
Τα εικονοβιβλία είναι κείμενα όπου το εικονικό/οπτικό μέρος είναι το ίδιο ή και περισσότερο σημαντικό με το ρηματικό. Η ανάγνωση του προυποθέτει την αποκωδικοποιήση εικόνας και λόγου, καθώς και τα δύο λειτουργούν συμπληρωματικά. Η ιστορία λοιπόν εξελίσσεται με βάση τις εικόνες, που είναι απαραίτητες για την συνοχήτου κειμένου. Το εικονοβιβλίο που επέλεξα είναι "το τείχος". Το λιτό κείμενο και η έξυπνη εικονογράφηση "μιλούν" στα παιδιά με τον πιο παραστατικό τρόπο για το πώς οι κοινωνίες παρακμάζουν όταν κυριαρχούν οι διακρίσεις και οι διαχωρισμοί, και πως ευημερούν όταν όλοι οι άνθρωποι ζουν μονιασμένοι και συνεργάζονται για το κοινό καλό. Ουσιαστικά, οι εικόνες έχουν κυρίαρχο λόγο στην πλοκή της ιστορίας, και συγκεκριμένα το τρισδιάστατο τείχος το οποίο κτίστηκε ανάμεσα στον βασιλιά και τους υπηκόους του οι οποίοι δεν ήταν μπλε σαν αυτόν. Έτσι, οι μαθητές/τριες λοιπόν, θα δουν πως έχουμε κι άλλους τρόπους νοήματος πέραν από τον γραπτό λόγο, θα ανακαλύψουν πως αποκτά συνοχή το κείμενο με την χρήση εικόνων, και γενικότερα πως μπορεί μια εικόνα να αποδώσει νόημα στην πλοκή της ιστορίας.  Συνεπώς, θα γίνει μια πιο κριτική προσέγγιση του κειμένου.

Περίληψη ιστορίας:
Ένας βασιλιάς που δεν αποδέχεται τη διαφορετικότητα εξορίζει όσους κατοίκους δεν είναι ίδιοι με αυτόν και χτίζει ένα τείχος για να τους κρατήσει μακριά. Τώρα το βασίλειο είναι χωρισμένο στα δύο, όμως τίποτα πια δεν είναι το ίδιο.

# data[].attributes.headline
Διδακτική αξιοποιήση εικονοβιβλίου

# data[].attributes.subject
Διδακτική αξιοποιήση εικονοβιβλίου

# data[].attributes.body
Δραστηριότητα 1
Η εκπαιδευτικός γράφει στον πίνακα την λέξη "κείμενο" και καλεί τα παιδιά να της αναφέρουν τι τους έρχεται στο μυαλό όταν ακούνε την λέξη αυτή και πως την ορίζουν τα ίδια. Οι ιδέες των παιδιών καταγράφονται στον πίνακα σε μορφή ιδεοθύελλας και έπειτα γίνεται η ανάγνωση του εικονοβιβλίου "To τείχος". Με το τέλος της ανάγνωσης του εικονοβιβλίου, γίνεται συζήτηση στην ολομέλεια όπου τα παιδιά καλούνται να απαντήσουν τα εξής ερωτήματα: "ποιοι είναι οι δράστες του κειμένου;" "ποιο ήταν το σκηνικό της ιστορίας;" "τι συμβαίνει τελικά στο τέλος;"'
Έπειτα, η εκπαιδευτικός ρωτά τα παιδιά τι τους έχει κάνει εντύπωση σε αυτό το βιβλίο και αν έχουν παρατηρήσει κάτι αλλιώτικο σε σχέση με τα συνηθισμένα βιβλία. Αφού τα παιδιά εκφράσουν τις απόψεις τους, η εκπαιδευτικός αναφέρει πως θα μετροφυλλήσει το βιβλίο και χρειάζεται αυτή την φορά τα παιδιά να εστιάσουν την προσοχή τους στην εικονογράφηση, δηλαδή στο πως παρουσιάζονται οι εικόνες, την σχέση της εικόνας σελίδας και την διευθέτηση αντικειμένων στον χώρο.
Μόλις η εκπαιδευτικός ολοκληρώσει, θέτει τα εξής ερωτήματα:  "Τα γράμματα υπάρχουν σε όλες τις σελίδες;" "Πως θα ήταν το κείμενο χωρίς τις εικόνες;". Ουσιαστικά, οι παραπάνω ερωτήσεις γίνονται με σκοπό να εκμαιευθεί από τα παιδιά η ιδέα ότι οι εικόνες είναι απαραίτητες για την συνοχή του κειμένου και πως η εξέλιξη της ιστορίας βασίζεται σε αυτές, και κυρίως με την χρήση ενός ένθετου κομματιού, το οποίο αναπαριστά το τείχος το οποίο χωρίζει το βασίλειο στα δύο.
Συνεπώς, το κύριο στοιχείο που θα εντοπίσουν οι μαθητές/τριες είναι πως ένα κείμενο δεν πηγάζει μόνο από τον γραπτό λόγο. Οι εικόνες δίνουν εξίσου μεγάλο νόημα σε ένα κείμενο και ζωντανεύουν τα γεγονότα. Το μέγεθος, η διάταξη στον χώρο, τα  διάφορα χρώματα και ο συνδυασμός με τον γραπτό λόγο συντελούν στην παραγωγή νοήματος.

Δραστηριότητα 2:
Η δραστηριότητα αυτή θα διεκπεραιωθεί πριν την ανάγνωση του εικονοβιβλίου. Αρχικά, η εκπαιδευτικός θα  μετροφυλλίσει 2-3 φορές το βιβλίο στην τάξη για να αντιληφθούν τα παιδιά την παρουσία του τείχους και των πολλών διαφορετικών χρωμάτων προτού τους δοθούν τα φύλλα εργασίας τις σελίδες του βιβλίου (σαν βιβλιαράκι). Ταυτόχρονα, θα παρουσιάσει στα παιδιά τα πρόσωπα της ιστορίας: τον βασιλιά, τον αυλικό και τους πολύχρωμους κατοίκους του βασιλείου.
Στην συνέχεια, τα παιδιά θα χωριστούν σε 4 ομάδες και θα έχουν στην διάθεση τις σελίδες του εικονοβιβλίου (σαν βιβλιαράκι), αλλά με την απουσία του γραπτού λόγου. Ουσιαστικά, θα πρέπει στις ομάδες τους να επεξεργαστούν και να διαβάσουν προσεκτικά τις εικόνες, προσθέτοντας τον γραπτό λόγο όπου χρειάζεται στα συννεφάκια ομιλίας. Τα παιδιά θα προσπαθήσουν να "διαβάσουν" τις εικόνες, ώστε να προσθέσουν γραπτό λόγο  στο νόημα που δίνουν οι εικόνες του εικονοβιβλίου.  Η δραστηριότητα αυτή έχει ως  σκοπό τα παιδιά να αντιληφθούν τον ρόλο που διαδραματίζουν οι εικόνες και τα χρώματα στα εικονοβιβλία για το νόημα του κειμένου.

# data[].attributes.headline
Βιβλίο κόμικς- "Μεγάλες Ιστορίες- Τα άπαντα του Ρομανό Σκαρπά, Ο μαθηματικός παπαγάλος"

# data[].attributes.subject
Βιβλίο κόμικς- "Μεγάλες Ιστορίες- Τα άπαντα του Ρομανό Σκαρπά, Ο μαθηματικός παπαγάλος"

# data[].attributes.body
Τα κόμικς παρουσιάζουν μια αλληλένδετη σχέση με τον κινηματογράφο, από τον οποίο υιοθέτησαν τον ρεαλισμό της φωτογραφίας και τον ενσωμάτωσαν σε κάδρα - καρέ (Σκαρπέλος 2000: 42).Η ανάγνωση των κόμικς θεωρείται μία εποικοδομητική διαδικασία, που απαιτεί την προσοχή, τη μνήμη και την αντίληψη του αναγνώστη. Εμπλέκεται σε ένα σημειωτικό σύστημα ερεθισμάτων, στο οποίο καλείται να αναλύσει πράγματα και να εξάγει συμπεράσματα. Η συνοχή και η συνεκτικότητα αποτελούν δύο παράγοντες που αποσκοπούν στην κατανόηση του νοήματος. Η μορφή αυτή, που συνδυάζει εικόνες και λέξεις για να αφηγηθεί μια ιστορία, δεν είναι εύκολη στην ανάγνωση. Επιπλέον, απαιτείται μια ολιστική προσέγγιση του κόμικς, που βοηθάει το άτομο να εξάγει συμπεράσματα, χρησιμοποιώντας τη φαντασία του (Μίσιου 2010: 57). Πιο συγκεκριμένα, κάθε λέξη εμπεριέχει ένα απεικονιστικό σύστημα, όπου μία εικόνα ισούται με χίλιες λέξεις. Καθένα από αυτά συμβάλλει ενεργά στην αποκωδικοποίηση των λεκτικών και οπτικών σημείων και συνεπώς στην κατανόηση του κειμένου. Κάθε φορά που ο αναγνώστης διαβάζει ένα κόμικς, αντιλαμβάνεται το «όλον» μέσα από τα μέρη του. Αυτό στηρίζεται στην ικανότητα του να συνδέει τα εννοιολογικά σχήματα μεταξύ τους και να φτάνει στην παραγωγή νοήματος. Το κόμικς που θα επεξεργαστώ είναι  οι "Μεγάλες Ιστορίες- Τα άπαντα του Ρομανό Σκαρπά, Ο μαθηματικός παπαγάλος". Επέλεξα να ασχοληθώ με ένα απόσπασμα της ιστορίας του κόμικς που ονομάζεται "Το φυλακτό των νάνων". Στο συγκεκριμένο απόσπασμα η γρουσουζιά του Όσκαρ θέτει σε κίνδυνο την αμύθητη περιουσία του Σκρουτζ αλλά και τους ίδιους τους πρωταγωνιστές. Στο απόσπασμα αυτό συνδυάζονται εικόνες, εκφράσεις προσώπων, γραπτό λόγο και σύμβολα για να γίνει η αφήγηση της ιστορίας. Συνεπώς, θα γίνει μια πιο κριτική προσέγγιση του συγκεκριμένου αποσπάσματος του κόμικς.

# data[].attributes.attachment_link.title
αρχείο λήψης

# data[].attributes.headline
Διδακτική Αξιοποίηση Κόμικς

# data[].attributes.subject
Διδακτική Αξιοποίηση Κόμικς

# data[].attributes.body
Δραστηριότητα 1
Τα παιδιά θα χωριστούν σε 4 ομάδες και θα έχουν στην διάθεση τους από ένα μονοσέλιδου του κόμικ. Θα πρέπει στις ομάδες τους να διαβάσουν προσεκτικά το κόμικ και να αποδώσουν την ιστορία σε αφηγηματικό (συνεχή) λόγο. Ουσιαστικά, τα παιδιά θα προσπαθήσουν να "διαβάσουν" τις εικόνες, ώστε να εντάξουν στην αφήγηση τους το νόημα που δίνουν οι εικόνες στο κόμικ. Αυτό θα επιτευχθεί περισσότερο στις περιπτώσεις όπου δεν υπάρχει γραπτός λόγος, αλλά θα καλεστούν οι ίδιοι με βάση αυτό που βλέπουν να γράψουν κάτι ανάλογο που να το αντιπροσωπεύει. Η δραστηριότητα αυτή έχει σκοπό τα παιδιά να αντιληφθούν τον ρόλο που διαδραματίζουν οι εικόνες στα κόμικς για το νόημα του κειμένου. Έπειτα, τα παιδιά αφού αποδώσουν το κόμικς σε συνεχή λόγο, θα ανταλλάξουν την αφηγήση της ομάδας τους με μια αφήγηση άλλης ομάδας. Αφού, την διαβάσουν  θα χρειαστεί να γράψουν κάποιες παρατηρήσεις όσον αφορά την γραπτή απόδοση των κόμικς της ομάδας που αντάλλαξαν τις αφηγήσεις τους. Για παράδειγμα, "ο γραπτός λόγος απουσιάζει στο πάνελ 3, και έτσι μέσω της εικόνας αντιληφθήκαμε το περιστατικό που εξελισσόταν".
Μέσω της συγκεκριμένης δραστηριότητας  τα παιδιά θα είναι σε θέση  να αντιλαμβάνονται τα  εικονιστικά στοιχεία και σύμβολα που είναι απαραίτητα για να γίνει κατανοητή μια πράξη.

Δραστηριότητα 2:
Τα παιδιά θα χωριστούν σε 4 ομάδες και θα έχουν στην διάθεση τους το συγκεκριμένο απόσπασμα από το κόμικς, αλλά με την απουσία του γραπτού λόγου. Ουσιαστικά, θα πρέπει στις ομάδες τους να επεξεργαστούν και να διαβάσουν προσεκτικά τις εικόνες και τα σύμβολα, προσθέτοντας τον γραπτό λόγο όπου χρειάζεται στα συννεφάκια ομιλίας. Τα παιδιά θα προσπαθήσουν να διαβάσουν κριτικά το απόσπασμα, ώστε να προσθέσουν γραπτό λόγο  στο νόημα που δίνουν τα εικονιστικά στοιχεία και σύμβολα του κόμικς.  Η δραστηριότητα αυτή έχει ως  σκοπό τα παιδιά να αντιληφθούν τον ρόλο που διαδραματίζουν οι εικόνες και τα σύμβολα στα κόμικς για την πλοκή της ιστορίας.

# data[].attributes.headline
Ψηφιακή εκπαιδευτική εφαρμογή- "kahoot"

# data[].attributes.subject
Ψηφιακή εκπαιδευτική εφαρμογή- "kahoot"

# data[].attributes.body
Το kahoot αποτελεί μια πλατφόρμα μάθησης που βασίζεται σε παιχνίδια εκμάθησης. Είναι κουίζ πολλαπλών επιλογών που δημιουργούνται από τους χρήστες, δηλαδή τους εκπαιδευτικούς αλλά και τα παιδιά αν χρειαστεί, για ανασκόπηση των γνώσεων τους, ακόμη και ένα πιο ενδιαφέρον και διαδραστικό τρόπο μάθησης και αξιολόγησης. Επομένως, δίνει την δυνατότητα αξιολόγησης, αυτοαξιολόγησης και ετεροαξιολόγησης  των μαθητών με έναν πιο ευχάριστο τρόπο.  Εκτός από τον εκπαιδευτικό, έχουν την δυνατότητα και τα παιδιά να δημιουργήσουν ένα δικό τους kahoot , για να εξετάσουν τους συμμαθητές τους. Με αυτό τον τρόπο παράλληλα μαθαίνουν και τα ίδια καθώς το φτιάχνουν. Με τα χρώματα, τους ήχους, και τις εικόνες που περιλαμβάνει το kahoot, δίνει ώθηση στα παιδιά να συμμετέχουν  αλλά να μαθαίνουν μέσω ενός πιο δημιουργικού τρόπου, χωρίς να αντιλαμβάνονται άμεσα την αξιολόγηση.

# data[].attributes.attachment_caption
παράδειγμα δημιουργίας kahoot τελικής αξιολόγησης από τα παιδιά

# data[].attributes.headline
Διδακτική αξιοποίηση του Kahoot

# data[].attributes.subject
Διδακτική αξιοποίηση του Kahoot

# data[].attributes.body
Δραστηριότητα 1
Τα παιδιά εφόσον διδαχθούν το γραμματικό φαινόμενο των ρημάτων που τελειώνουν σε -αίνω και τις εξαιρέσεις που τελειώνουν σε -ένω, καλούνται με τον διπλανό τους να πάρουν ένα τάμπλετ και να δημιουργήσουν ένα kahoot σε μορφή quiz, στο οποίο θα μπορούν να ελέγξουν το άλλο ζευγάρι της ομάδας τους εάν αντιλήφθηκε το σημερινό γραμματικό φαινόμενο που διδάχθηκαν (τα παιδιά κάθονται σε ομάδες των τεσσάρων ατόμων και συνεργάζονται με τον διπλανό τους για την δημιουργία kahoot).
Έτσι, οι μαθητές/τριες, έχουν την δυνατότητα να δημιουργήσουν ένα δικό τους kahoot , με το οποίο θα εξετάσουν τους συμμαθητές τους. Με την δημιουργία ενός kahoot τα παιδιά  θα μαθαίνουν και τα ίδια καθώς το φτιάχνουν, δεν θα αντιλαμβάνονται άμεσα την αξιολόγηση και θα μαθαίνουν μέσω ενός δημιουργικού τρόπου.
Το συγκεκριμένο εργαλείο θα λειτουργήσει ως τελική αξιολόγηση του μαθήματος. Η εκπαιδευτικός θα ζητήσει από την κάθε ομάδα να της αναφέρει το score της κάθε δυάδας, για να γνωρίζει εάν επιτεύχθηκε ο στόχος του σημερινού μαθήματος, εάν τα παιδιά αντιλήφθηκαν το συγκεκριμένο γραμματικό φαινόμενο.

Δραστηριότητα 2:
Τα παιδιά στο σημερινό μάθημα διδάχτηκαν τα ρήματα που τελειώνουν σε -αίνω και τις εξαιρέσεις που τελειώνουν σε -ένω. Οπότε, η εκπαιδευτικός δημιουργεί ένα παιχνίδι ερωτήσεων στην εφαρμογή  kahoot σε μορφή τελικής αξιολόγησης και καλεί τα παιδιά να το παίξουν στην ολομέλεια. Η συγκεκριμένη δραστηριότητα δίνει την δυνατότητα στην εκπαιδευτικό να αξιολογήσει τους μαθητές για το αν αντιλήφθηκαν το σημερινό μάθημα με έναν πιο ευχάριστο και δημιουργικό τρόπο, χωρίς να νιώθουν την πίεση της αξιολόγησης.

# data[].attributes.attachment_link.description
Join a game of kahoot here. Kahoot! is a free game-based learning platform that makes it fun to learn - any subject, in any language, on any device, for all ages!